**DĖL VIETOS VALDŽIOS SEKTORIAUS ATSTOVAVIMO ROKIŠKIO RAJONO VIETOS VEIKLOS GRUPĖS VALDYBOJE**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 ,,Dėl vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“ ir Rokiškio rajono vietos veiklos grupės 2017 m. vasario 22 d. raštu Nr. SD-02-04 ,,Dėl atstovų delegavimo į Rokiškio rajono vietos veiklos grupės valdybą“, Rokiškio rajono savivaldybės taryba n u s p r e n d ž i a:

Paskirti Rokiškio rajono vietos veiklos grupės valdyboje atstovauti vietos valdžios sektoriui šiuos asmenis:

Rokiškio rajono savivaldybės visuomenės sveikatos biuro direktorę Agnę Šapokaitę,

Statybos ir infrastruktūros plėtros skyriaus vyriausiąjį specialistą Augustiną Blažį,

Juodupės gimnazijos direktorę Dianą Guzienę,

Rokiškio rajono savivaldybės administracijos direktorių Valerijų Rancevą,

Rokiškio rajono savivaldybės tarybos narį Vytautą Vilį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

**SPRENDIMO PROJEKTO „DĖL VIETOS VALDŽIOS SEKTORIAUS ATSTOVAVIMO ROKIŠKIO RAJONO VIETOS VEIKLOS GRUPĖS VALDYBOJE“**

**AIŠKINAMASIS RAŠTAS**

**Sprendimo projekto tikslas ir uždaviniai. Projekto tikslas –** paskirti naujai kadencijai asmenis Rokiškio rajono vietos veiklos grupės valdyboje atstovauti vietos valdžios sektoriui.

**Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsniu, Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 ,,Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“ (toliau – Taisyklės) ir Rokiškio rajono vietos veiklos grupės valdybos 2017 m. sausio 19 d. ir 2015 m. balandžio 17 d. valdybos sprendimais ,,Dėl naujos kadencijos valdybos formavimo principų“.

**Finansavimo šaltiniai – nereikalingi.**

**Specialistų vertinimai ir išvados, bendruomenės atstovų nuomonė – nėra.**

**Kiti reikalingi pagrindimai ir paaiškinimas** – Taisyklių 4.24. punktas apibrėžia vietos valdžios sektoriaus atstovą kaip: ,,vietos veiklos grupės (toliau – VVG) teritorijoje veikiančios savivaldybės, kuri yra VVG narė, meras ir (arba) mero ir tarybos paskirtas asmuo, kurių delegavimo kolegialaus VVG valdymo organo veikloje tikslas – atstovauti vietos valdžios interesams“. VVG, sudarydama valdybą, turi vadovautis lyčių lygybės principu, užtikrinti, kad 30 proc. kiekvieno sektoriaus narių pasikeistų, ne mažiau kaip 35 proc. narių būtų iki 40 m. amžiaus. Pretendentas į valdybą turi būti arba tapti VVG nariu.

**Galimos pasekmės, priėmus siūlomą tarybos sprendimo projektą:**

**teigiamos** – **Rokiškio rajono savivaldybė prisidės prie** Lietuvos kaimo plėtros 2014–2020 m. programos priemonės LEADER įgyvendinimo.

**nauda rajono gyventojams –** prisidedama prie būtinų sąlygų, įgyvendinant Rokiškio kaimo strategiją 2014-2020.

**neigiamos** –neigiamų pasekmių nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė